בס"ד

המרכז האקדמי לב (להלן – "המזמין") מזמין בזאת הגשת הצעות **לייצור, אספקה והתקנה של ריהוט במרכז האקדמי לב (ע"ר)**  02/2020 עבור המרכז האקדמי לב ("המרכז") והכל כמפורט במסמכי המכרז ונספחיו.

1. **תנאי סף להשתתפות במכרז**

רק מציע שימלא אחר כל התנאים המוקדמים ותנאי הסף שלהלן, באופן מצטבר, רשאי להגיש את הצעתו:

* 1. מציע שהוא תאגיד יצרף להצעתו תעודת התאגדות ותדפיס עדכני של תמצית הרישום המתנהלת לגביו בפנקס לפי דין.

אם המציע עוסק מורשה, צירוף תעודת עוסק מורשה התקפה למועד הגשת הצעה זו.

מובהר בזאת כי לא ניתן להגיש הצעה המשותפת למס' מציעים וכי מציע אינו רשאי לייחס לעצמו במסגרת הצעתו נתונים של מציע/תאגיד אחר.

* 1. המציע מקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו – 1976.

להוכחת עמידה בתנאי סף זה על המציע להמציא את כל האישורים הנדרשים לפי החוק הנ"ל ולחתום על תצהיר המצ"ב **כנספח ד'** למסמכי המכרז.

* 1. המציע ביצע והשלים, בשבע השנים האחרונות:
* לפחות 2 פרויקטים של ייצור/יבוא אספקה והתקנת ריהוט למעונות ו/או בתי מלון ו/או ריהוט פנימייתי ו/או ריהוט לדיור מוגן בהיקף של לפחות 400 אש"ח בכל פרויקט;

או

* פרויקט אחד בהיקף של לפחות 800 אש"ח.

להוכחת האמור בסעיף זה יצרף המציע רשימת ניסיון על גבי טופס לקוחות המסומן **כנספח ג'** למסמכי המכרז, אשר עליו יש לפרט שמות הלקוחות, אנשי הקשר, כולל מספרי טלפון שלהם, היקף עבודות – מס' כסאות שהותקנו.

* 1. **השתתפות בסיור קבלנים, ככל שהמזמינה תקיימו.**

**מובהר כי מכרז זה מופץ בעת שקיימות תקנות שעת חירום להתמודדות עם נגיף הקורונה, לכן לא ידוע אם המזמינה תקיים את סיור הקבלנים בפועל. ככל שסיור שכזה יתקיים – קיימת על המציעים חובת השתתפות, והסיור יתקיים במועד הקבוע במכרז זה או במועד אחר כפי שתקבע המזמינה.**

**2.5 על מציע המעוניין להשתתף במכרז זה, לשלוח לכתובת המייל** **Michrazim@jct.ac.il****; בדבר כוונתו להשתתף במכרז וכך הוא יקבל עדכון בדבר קיום או ביטול סיור הקבלנים.**

המזמינה תהיה רשאית, אך לא חייבת, לבקש פרטים, אישורים, המלצות ומסמכים אחרים מן המציע במסגרת בדיקת הצעתו, וכן לברר פרטים בנוגע למציע ולטיב השירותים שסיפק אצל צדדים שלישיים, לרבות המזמינה.

מובהר בזאת, כי לא ניתן להגיש הצעה משותפת למספר תאגידים.טבלת מועדי המכרז

1. **מועדי המכרז, סיור קבלנים והליך הבהרות**

|  |  |  |  |  |
| --- | --- | --- | --- | --- |
|  | **תאריך** | **שעה** | **כתובת** | **הערות** |
| **פרסום המכרז** | **22.04** |  |  |  |
| **סיור קבלנים** **(יש לשלוח מייל ל** **Michrazim@jct.ac.il** **ולוודא שהוא אכן מתקיים)**  | **04.05** **(לא סופי)****יום שני י' אייר** | **10:00** | בקמפוס המרכז האקדמי לב בירושלים, רח' הועד הלאומי 21, **בעמדת השומר בכניסה לקמפוס לב**. | **ייתכן ולאור המצב לא יתקיים סיור הקבלנים, יש לוודא מראש בכתובת המייל של Michrazim@jct.ac.il** |
| **המועד האחרון להגשת שאלות הבהרה** | **06.05****יום רביעי יב' אייר** | **עד השעה 14:00** | כתובת מייל: Michrazim@jct.ac.ilיש לוודא קבלת השאלות במייל חוזר מרכזת מכרזים מוריה אייל בלבד. | המזמינה רשאית שלא להתייחס לבקשות להבהרה שיגיעו לאחר המועד הנ"ל |
| **המועד האחרון להגשת ההצעות במכרז** | **17.05****יום ראשון כג' אייר** | **עד השעה 14:00** | במסירה ידנית במשרד המנכ"ל הנמצא במתחם המרכז ברח' הועד הלאומי 21 ירושלים, בנין מנהלה, קומה 2 | הצעות שיגיעו לאחר המועד האחרון להגשת הצעות לא יבחנו כלל. |

במקרה של סתירה בין התאריכים המופיעים בסעיף זה לבין תאריכים אחרים המופיעים במסמכי המכרז קובעים התאריכים המופיעים בסעיף זה.

* 1. המזמין שומר לעצמו את הזכות לדחות את המועדים שלעיל לפי שיקול דעתו, ובכלל זה לדחות את המועד האחרון להגשת ההצעות, כל עוד לא חלף מועד זה. במידה ותתקבל החלטה כזו, היא תופץ בכתב לכל המשתתפים במכרז.